cyanic-selkie/wikianc huggingface dataset:
สมบุญ ระหงษ์
กลุ่มงูเห่า
อีก 5 ปีต่อมาหลังจากนั้น พลอากาศเอก สมบุญ ได้สร้างปรากฏการณ์ให้เป็นที่จดจำอีกครั้งในปี พ.ศ. 2540 หลังการลาออกจากการเป็นนายกรัฐมนตรีของ พลเอก ชวลิต ยงใจยุทธ และสภาผู้แทนราษฎรจะต้องเสนอชื่อนายกรัฐมนตรีคนใหม่ พลอากาศเอก สมบุญ ได้ร่วมกับ วัฒนา อัศวเหม นำ ส.ส.พรรคประชากรไทย 12 คน ฝืนมติพรรคที่จะสนับสนุน พลเอก ชาติชาย ชุณหะวัณ เป็นนายกรัฐมนตรี โดยไปสนับสนุนให้ ชวน หลีกภัย ขึ้นเป็นนายกรัฐมนตรี โดยต่อมาแกนนำกลุ่ม ได้รับตำแหน่งระดับรัฐมนตรี 2 ตำแหน่งใน รัฐบาลชวน หลีกภัย สมัยที่สอง แม้ว่าการกระทำดังกล่าว ศาลรัฐธรรมนูญ จะมีคำวินิจฉัยว่าไม่ถึงขั้นขับออกจากความเป็นสมาชิกภาพของพรรค เนื่องด้วย ส.ส. แต่ละคนมีอิสระในการตัดสินใจ โดยไม่ขึ้นกับมติพรรค แต่กระนั้นก็ตาม สมัคร สุนทรเวช ในฐานะหัวหน้าพรรคประชากรไทย ก็ได้ให้สัมภาษณ์เปรียบเปรยว่าเป็น "ชาวนากับงูเห่า" ตามนิทานอีสป จนเป็นที่มาของชื่อ กลุ่มงูเห่า
และในปี 2541 ก็ได้ร่วมมือกับ วัฒนา อัศวเหม ก่อตั้งพรรคการเมืองขึ้นในชื่อของ พรรคราษฎร โดยดำรงตำแหน่งเป็นหัวหน้าพรรค และลงสมัครรับเลือกตั้งในระบบบัญชีรายชื่อของพรรค ลำดับที่ 2 แต่ไม่ได้รับการเลือกตั้ง จากนั้นจึงยุติบทบาททางการเมืองเป็นการถาวร
เจาหนิง
ในศักราชกวางซีปีที่ 1 เดือน 8 วันซินเว่ย์ เปลี่ยนชื่อศักราชเป็นเจาหนิง อีก 3 วันต่อมาในเดือน 9 วันเจี่ยซฺวี ตั๋งโต๊ะปลดจักรพรรดิฮั่นเช่าตี้และยกพระเจ้าเหี้ยนเต้ขึ้นครองราชย์ เปลี่ยนชื่อศักราชเป็นหย่งฮั่นปีที่ 1
ในศักราชหย่งฮั่นปีที่ 1 เดือน 12 (ค.ศ. 189) ในรัชสมัยพระเจ้าเหี้ยนเต้ "ออกโองการยกเลิกกวางซี เจาหนิง และหย่งฮั่น สามชื่อศักราช" และเปลี่ยนชื่อศักราชเป็นจงผิงปีที่ 6
วีลแชร์ติดมอเตอร์
วีลแชร์ติดมอเตอร์ (motorized wheelchair) หรือ พาวเวอร์แชร์, วีลแชร์ไฟฟ้า, วีลแชร์ขับเคลื่อนด้วยไฟฟ้า (powerchair, electric wheelchair, electric-powered wheelchair; อักษรย่อ: EPW) เป็นวีลแชร์ที่ขับเคลื่อนด้วยมอเตอร์ไฟฟ้ามากกว่าพลังงานที่ต้องใช้กำลัง วีลแชร์ติดมอเตอร์มีประโยชน์สำหรับผู้ที่ไม่สามารถขับเคลื่อนวีลแชร์ด้วยตนเองได้ หรือผู้ที่อาจต้องใช้วีลแชร์สำหรับระยะทางหรือเหนือภูมิประเทศซึ่งจะเหนื่อยล้าในวีลแชร์แบบที่ต้องใช้กำลัง พวกเขาอาจถูกนำมาใช้ไม่เพียงแต่โดยคนที่มีความบกพร่องทางการเคลื่อนไหว 'ดั้งเดิม' แต่ยังโดยคนที่มีภาวะโรคหลอดเลือดหัวใจและเหนื่อยล้า
ประวัติ
รถสามล้อขับเคลื่อนด้วยระบบไฟฟ้าได้รับการพัฒนาโดยบริษัทอาร์.เอ. ฮาร์ดดิง ในประเทศอังกฤษช่วงคริสต์ทศวรรษ 1930 ส่วนวีลแชร์ขับเคลื่อนด้วยไฟฟ้าคิดค้นโดยจอร์จ ไคลน์ ผู้ซึ่งทำงานให้กับสภาวิจัยแห่งชาติแคนาดา เพื่อช่วยเหลือทหารผ่านศึกที่บาดเจ็บหลังสงครามโลกครั้งที่สอง
การออกแบบ
การออกแบบของพาวเวอร์แชร์ อาจได้รับการจำแนกตามระบบขับเคลื่อน/แชสซี, แบตเตอรี่, ตัวควบคุม, ที่นั่ง และการใช้งาน เนื่องจากการใช้เป็นวิธีหลักของการเคลื่อนที่ ที่พวกมันจะต้องมีความน่าเชื่อถือสูงสุดทั้งทางไฟฟ้าและเชิงโครงสร้าง รวมถึงจัดเป็นครุภัณฑ์ทางการแพทย์โดยเมดิแคร์ในสหรัฐ
เตียวเหลียง (ราชวงศ์ฮั่นตะวันตก)
เตียวเหลียง หรือ จางเหลียง (Zhang Liang; 张亮; พินอิน: Zhāng liàng อ่านว่า จางเลี่ยง; ? - 189 ปีก่อน ค.ศ.) ชื่อรอง จื่อฟาง (子房) เป็นนักยุทธศาสตร์ทางการทหารและขุนนางชาวจีน ที่มีชีวิตอยู่ในสมัย ราชวงศ์ฮั่นตะวันตก ตอนต้น เขายังเป็นที่รู้จักในฐานะหนึ่งใน วีรบุรุษทั้งสามแห่งราชวงศ์ฮั่นตอนต้น (漢初三傑) ร่วมกับ หาน ซิ่น (韓信) และ เซียว เหอ (蕭何) เตียงเหลียงมีส่วนอย่างมากในการสถาปนาราชวงศ์ฮั่น ภายหลังเขาถึงแก่กรรม เขาได้รับเกียรติให้มียศหลังมรณกรรมเป็น เหวินเฉิงโหว โดย จักรพรรดิฮั่นเฉียนเฉ่า เตียวเหลียงปรากฏใน ตารางรายชื่อของวีรบุรุษผู้ไร้เทียมทาน โดย จิน กู่เหลียง
เชื่อกันว่า เตียวเหลียงได้รับคัมภีร์พิชัยสงครามที่ตกทอดมาจากเจียง ไท่กง หรือเจียง จื่อหยาง ที่ปรึกษาและเสนาธิการคนสำคัญอีกคนหนึ่งในยุคราชวงศ์โจวตอนต้น และในประวัติศาสตร์จีน จึงทำให้เตียวเหลียงวางแผนไม่เคยผิดพลาด
ซือหม่า เชียน นักบันทึกประวัติศาสตร์ในยุคจีนโบราณได้บันทึกถึงเตียวเหลียงเอาไว้ว่า "เมื่อถึงคราวที่พระเจ้าฮั่นโกโจเผชิญปัญหาหนักหนาถึงขนาดคอขาดบาดตาย เตียวเหลียงผู้นี้ก็มักจะเป็นคนที่ช่วยพระองค์ให้รอดพ้นจากเรื่องเหล่านั้นเสมอ"
นอกจากนี้แล้ว เตียวเหลียงยังได้รับการกล่าวขานอีกว่า เป็นบุรุษที่มีใบหน้าสวยราวกับอิสตรีคนหนึ่งในประวัติศาสตร์จีน ผู้คนมักจะเข้าใจผิดอยู่บ่อยครั้งว่าเป็นอิสตรี
ในวรรณกรรมสามก๊ก นอกจากขวันต๋ง, งักเย (เล่ออี้) และเจียง จื่อหยาง แล้ว ความสามารถของขงเบ้งที่ทั้งชีซี ผู้เป็นสหาย และสุมาเต็กโช ผู้เป็นอาจารย์มักจะกล่าวเปรียบเปรยนั้น เตียวเหลียงก็เป็นอีกผู้หนึ่งที่มักถูกหยิบยกไปเทียบเคียงกับขงเบ้ง โดยระบุว่า "หนึ่งในนั้นคือเกงสง (เจียง จื่อหยาง) ผู้วางฐานรากของราชวงศ์โจวอย่างแน่นหนาเป็นเวลาแปดร้อยปีและคนอื่น ๆ เตียวเหลียงที่ทำให้ราชวงศ์ฮั่นรุ่งโรจน์เป็นเวลาสี่ร้อยปี"
เตียวเหลียงถึงแก่อสัญกรรรมเมื่อ 189 ปีก่อน ค.ศ. (พ.ศ. 354)
อ้างอิง
-189
ประเทศแอลเบเนียในโอลิมปิก
ประเทศแอลเบเนีย เข้าร่วมแข่งขันกีฬาโอลิมปิกครั้งแรกในปี ค.ศ. 1972 พวกเขาพลาดไปถึง 4 เกม แต่ได้กลับมาเพื่อเกมส์โอลิมปิกฤดูร้อน 1992ในบาร์เซโลนา และตั้งแต่นั้นพวกเขาได้ปรากฏตัวขึ้นในทุกเกมตั้งแต่นั้นมา
อามาโดรา
อามาโดรา (Amadora, ) เป็นเทศบาลและเมืองทางทิศตะวันตกเฉียงเหนือของเขตมหานครลิสบอน ตั้งอยู่ห่างจากใจกลางกรุงลิสบอนประมาณ 10 กิโลเมตร ใน ค.ศ. 2011 มีจำนวนประชากร 175,136 คน ในพื้นที่ 23.78 ตารางกิโลเมตร (9.2 ตารางไมล์) นับเป็นเทศบาลที่มีประชากรหนาแน่นที่สุดในโปรตุเกส
ปลาปักเป้ากล่องดำลายจุด
ปลาปักเป้ากล่องดำลายจุด หรือ ปลาปักเป้ากล่องจุดขาว (Spotted boxfish, Pahu, White-spotted boxfish ; ) ปลาปักเป้ากล่องชนิดหนึ่ง
ลำตัวมีเกราะหุ้มเป็นรูปสี่เหลี่ยมคางหมูในแนวตัดขวาง ปากมีขนาดใหญ่และมีฟันซี่เล็ก ๆ ครีบหางใหญ่ ส่วนครีบอื่น ๆ เล็กเหมือนปลาปักเป้าทั่วไป มีลำตัวสีดำ ด้านหลังมีจุดกลมสีขาว ด้านข้างสีคล้ำ มีลายเป็นตาข่ายสีฟ้าหรือสีน้ำเงิน และสีเหลือง ครีบหางมีจุดดำ
ปลาปักเป้ากล่องดำลายจุด ใน 2 เพศสามารถแยกแยะได้ด้วยตาเปล่าได้ง่าย เริ่มต้นวงจรชีวิตโดยการเป็นปลาเพศเมียที่มีลวดลายดังกล่าว ก่อนจะค่อย ๆ เปลี่ยนเป็นเพศผู้ หรือเมื่อโตขึ้น โดยเริ่มจากบริเวณส่วนหน้า ก่อนจะมีพื้นข้างลำตัวเป็นสีน้ำเงินประเหลืองทั้งตัว คงสีพื้นดำจุดขาวไว้เฉพาะบริเวณส่วนหลังเท่านั้น มีขนาดโตเต็มที่ยาวประมาณ 40 เซนติเมตร
กระจายพันธุ์ในแนวปะการังตอนลึกของมหาสมุทรแปซิฟิก และมหาสมุทรอินเดีย จัดเป็นปลาที่พบได้น้อย กินสาหร่ายและสัตว์น้ำขนาดเล็กชนิดต่าง ๆ ที่ไม่มีกระดูกสันหลังที่หลบซ่อนหรือเกาะติดกับหลืบหินปะการังเป็นอาหาร รวมทั้งฟองน้ำด้วย ปกติจะอาศัยอยู่ตามลำพัง ในน่านน้ำไทยพบเฉพาะจุดในฝั่งทะเลอันดามันเท่านั้น
เป็นปลาปักเป้ากล่องอีกชนิดหนึ่งที่นิยมเลี้ยงกันเป็นปลาสวยงาม โดยมีชื่อเรียกเฉพาะว่า "ปลาปักเป้ากล่องเจ็ดสี" หรือ "ปลาปักเป้ากล่องดำ"
ไมกง โดกลัส ซีเซนังดู
ไมกง โดกลัส ซีเซนังดู (Maicon Douglas Sisenando) หรือเป็นที่รู้จักในชื่อ ไมกง เกิดเมื่อวันที่ 26 กรกฎาคม ค.ศ. 1981 เป็นนักฟุตบอลชาวบราซิล เล่นในตำแหน่งแบ็กขวา ให้กับสโมสรฟุตบอลคริคูม่า ในคัมปิโอนาโต บราซิเลียโร ซีรีบี
ไมกงเคยเล่นให้กับสโมสรฟุตบอลอินเตอร์มิลาน สโมสรจากเซเรียอามาก่อน โดยเขาเป็นหนึ่งในผู้เล่นคนสำคัญของอินเตอร์ในการคว้าแชมป์ยูฟ่าแชมเปียนส์ลีกใน ค.ศ. 2010 และเขาเคยได้รับการขนานนามว่าเป็น แบ็กขวา ที่เก่งที่สุดในโลก
อ้างอิง
1981
กีฬามหาวิทยาลัยโลก
กีฬามหาวิทยาลัยโลก (World University Games เคยใช้ชื่อ Universiade ตั้งแต่ ค.ศ. 1959-2020) เป็นชื่อการแข่งขันกีฬาหลายชนิดระหว่างนักศึกษามหาวิทยาลัยจากนานาชาติทั่วโลก อยู่ในการกำกับดูแลของ สหพันธ์กีฬามหาวิทยาลัยโลก (Federation of International University Sports - FISU) โดยชื่อเดิม Universiade เป็นการนำศัพท์ภาษาอังกฤษ 2 คำ คือ university (มหาวิทยาลัย) และ olympiad (โอลิมปิก) มาสนธิกัน
การจัดการแข่งขันจะจัดขึ้นทุกสองปี โดยมีกีฬามหาวิทยาลัยโลกฤดูหนาวและกีฬามหาวิทยาลัยโลกฤดูร้อน ซึ่งทั้งสองมหกรรมกีฬานี้จะจัดแข่งขันในปีเดียวกัน แต่ต่างเวลาและสถานที่ การแข่งขันกีฬามหาวิทยาลัยโลกเริ่มจัดครั้งแรกเมื่อ พ.ศ. 2504 โดยจัดขึ้นที่เมืองตูริน ประเทศอิตาลี
ไวรัสคอกซากี
ไวรัสคอกซากี เป็นกลุ่มย่อยหนึ่งของไวรัสเอนเทอโร อยู่ในแฟมิลีพิคอร์นาไวริดี เป็นไวรัสชนิดที่มีสารพันธุกรรมอาร์เอ็นเอสายเดี่ยวเซนส์บวกแบบเส้นตรง ไม่มีเปลือกหุ้ม ซึ่งเป็นลักษณะที่พบร่วมกันของไวรัสเอนเทอโรชนิดอื่นๆ รวมไปถึงไวรัสโปลิโอและไวรัสเอโคด้วย
คริสต์ศตวรรษที่ 30
คริสต์ศตวรรษที่ 30 อยู่ระหว่างปี ค.ศ. 2901 ถึง ค.ศ. 3000
ปลาหม่น
ปลาหม่น หรือ ปลามอน หรือ ปลาม่อน หรือ ปลาม่ำ ปลาน้ำจืดชนิดหนึ่ง ในวงศ์ปลาตะเพียน (Cyprinidae)
ฮาคุ
ฮาคุ (Haku) เป็นตัวละครนินจาจากการ์ตูนเรื่อง นินจาคาถาโอ้โฮเฮะ   คำว่า "ฮาคุ" แปลว่า สีขาว  อายุ 15 ปี ส่วนสูง 155.49 เซนติเมตร น้ำหนัก 43.2 กิโลกรัม  เลือดกรุ๊ป O
ประวัติ
ต่อมา ฮาคุได้พบกับ โมโมจิ ซาบุสะ ในวันหิมะตก ฮาคุซึ่งยังเด็กมากได้เอ่ยขึ้นว่า ซาบุสะก็มีดวงตาที่เหมือนตน (หมายถึงมีอดีตที่เศร้า และมองโลกอย่างว่างเปล่า) ซาบุสะจึงเก็บเอาฮาคุมาเลี้ยง และฝึกฝนอย่างเข้มงวดจนฮาคุกลายเป็นนินจาที่มีฝีมือการลอบสังหาร โดยอยู่ในฐานะ "เครื่องมือ" ของซาบุสะ ซึ่งฮาคุพอใจกับฐานะของตนที่จะเป็นประโยชน์ให้กับผู้ที่เห็น "คุณค่า" ในตัวของตน ฮาคุ มีความซื่อสัตย์ และภักดีต่อซาบุสะมาก ทั้งยังติดตามรับใช้ซาบุสะอย่างใกล้ชิด โดยไม่สนใจว่า ซาบุสะเพียงแค่ใช้ประโยชน์จากสายเลือดของตนเท่านั้น โดยปราศจากความผูกพันส่วนตัว เมื่อซาบุสะคิดการใหญ่ ก่อกบฏและวางแผนลอบสังหารมิซึคาเงะ แต่ล้มเหลว ฮาคุติดตามซาบุสะออกจากแคว้น ไปเป็นนินจารับจ้าง ฮาคุได้ให้สัญญาว่าจะติดตามซาบุสะ และเป็น "อาวุธ" ของเขา
เมื่อซาบุสะ ได้รับการว่าจ้างให้มาสังหาร นักสร้างสะพาน ดาซึนะ ในการโจมตีครั้งแรกนั้นซาบุสะล้มเหลว และเสียทีให้กับ ฮาตาเกะ คาคาชิ ก่อนที่คาคาชิจะจัดการเผด็จศึก ซาบุสะ ถูกเข็มซัดเข้าที่ลำคอ โดยนินจาล่าสังหาร ซึ่งแท้จริงคือฮาคุ คาคาชิเข้ามาตรวจชีพจรของซาบุสะ และลงความเห็นว่า ซาบุสะเสียชีวิต นินจาล่าสังหารจึงขอนำศพกลับไปทำลาย ภายหลัง คาคาชิรู้สึกติดใจสงสัยการกระทำของนินจาล่าสังหารคนนั้น ที่ไม่ทำลายศพทันทีในที่สังหาร กลับแบกศพที่หนัก และใหญ่กว่าตนเองไปทำลายในที่ลับตา จึงเป็นไปได้ว่า จะเป็นลูกน้องของซาบุสะมาช่วยโดยการทำให้ซาบุสะมีสภาพเหมือนตาย ฮาคุมีความรู้ด้านสรีระ และจุดชีพจรต่างๆในร่างกายมนุษยเป็นอย่างดี การใช้เข็มซัดเข้าที่คอของซาบุสะทำให้ชีพจรหยุดเต้น ไม่หายใจ และมีสภาพเหมือนตาย ฮาคุสามารถทำได้ดีไม่มีที่ติด เพราะหากพลาดในจุดอันตรายเช่นนั้น ซาบุสะอาจถึงตายได้ หลังจากฟื้นจากสภาพตายชั่วคราว ซาบุสะจะยังเคลื่อนไหวไม่ได้ระยะหนึ่ง ระหว่างนี้ฮาคุได้มีปากเสียงกับ กาโต้ ผู้ว่าจ้าง กับพวกซามูไรรับจ้าง ทั้งยังหักแขนของกาโต้ทำให้กาโต้แค้นฮาคุเป็นการส่วนตัว
ฮาคุ กับนารุโตะได้พบกันโดยบังเอิญในป่า ขณะที๋ฮาคุไม่ได้สวมหน้ากาก และ ออกมาเก็บสมุนไพร นารุโตะซึ่งมาฝึกวิชาตามลำพังคิดว่าฮาคุเป็นผู้หญิง ทั้งสองพูดคุยกันอยู่นานและช่วยกันเก็บสมุนไพร ฮาคุถามว่า นารุโตะมีคนที่สำคัญกับตัวเองหรือเปล่า ถ้ามีสิ่งสำคัญที่ต้องปกป้อง จะทำให้คนนั้นเก่งกาจอย่างแท้จริง ก่อนจากกัน ฮาคุทิ้งท้ายเป็นปริศนาว่าทั้งสองต้องได้พบกันอีก ณ ที่ใดที่หนึ่ง และ ฮาคุยังบอกว่าตนเป็นผู้ชาย สร้างความตกตะลึงแก่นารุโตะเป็นอย่างมาก ถึงกับร้องว่า "น่ารักกว่าซากุระจังอีก" การต่อสู้ที่สะพาน ฮาคุปะทะกับซาสึเกะ และ นารุโตะ ฮาคุ ได้เปรียบในหลายๆด้าน และการประสานอินด้วยมือเดียว ซึ่งแม้แต่คาคาชิก็ไม่เคยเห็นมาก่อน ระหว่างการต่อสู้ ฮาคุซัดเข็มเข้าใส่นารุโตะ แต่ซาสึเกะเอาตัวเข้าบังไว้ ทำให้ซาสึเกะบาดเจ็บ และนารุโตะคิดว่าซาสึเกะตายแล้ว จึงปลดปล่อยพลังจิ้งจอกเก้าหางออกมา นารุโตะสามารถโต้กลับและทำลายวิชาของฮาคุพร้อมกับหน้ากาก นารุโตะจำได้ว่าเป็นเด็กคนเดียวกับที่ตนพบในป่า และยั้งมือ ก่อนจะชกฮาคุด้วยแรงที่ยั้งไว้
ฮาคุรู้สึกสูญเสียความมั่นคงในตนเอง เพราะได้พ่ายแพ้ต่อนารุโตะ ฮาคุขอให้นารุโตะสังหารตนที่เสียคุณค่าของการเป็นอาวุธของซาบุสะ นารุโตะไม่เข้าใจว่าเหตุใดฮาคุถึงได้มองตัวเองเป็นแค่เครื่องมือ ฮาคุยังเผยความรู้สึกที่ตนมีต่อซาบุสะ (ซึ่งได้รับการวิจารณ์ว่าเป็นความรู้สึก "รัก" มากกว่าความเทิดทูน ภักดีธรรมดา) บอกถึงความปรารถนาที่จะทำให้ฝันของซาบุสะเป็นจริง ในท้ายที่สุด นารุโตะก็จำใจทำตาม หากแต่ถูกยับยั้งไว้เมื่อฮาคุสัมผัสได้ว่า ซาบุสะตกอยู่ในอันตราย วาระสุดท้ายของฮาคุ คือการสละตนเข้าบังซาบุสะจากพันปักษาหรือตัดสายฟ้า ของคาคาชิ ที่ตั้งใจจะปลิดชีพซาบุสะ ก่อนสิ้นใจได้ยึดมือของคาคาชิไว้สร้างโอกาสให้ซาบุสะโจมตีกลับ คาคาชิดึงศพของฮาคุออกมาพ้นจากรัศมีการฟันของซาบุสะ ที่มุ่งฟันคาคาชิตัดร่างฮาคุ หลังการตายของฮาคุ ซาบุสะไม่ได้แสดงความรู้สึกออกมา เมื่อกาโต้ที่ตามมาที่สะพาน และเข้าไปดูถูกฮาคุด้ายการเตะศพ ซาบุสะก็ยังเฉย และยังย้ำเรื่องที่ตนไม่ได้มีความผูกพันทางความรู้สึกใดๆ ไม่ได้เสียใจที่ฮาคุตาย เพราะสำหรับตน ฮาคุก็เป็นเพียงเครื่องมือ ทำให้นารุโตะโกรธมาก แม้คาคาชิจะห้ามไว้ว่าตอนนี้ทั้งสองฝ่ายไม่มีเหตุผลที่จะสู้กันแล้ว
โบอาส
โบอาส (Boaz) หนึ่งในฐานทัพภาคพื้นอวกาศที่มีหน้าที่หลักปกป้องแพลนท์ในดาวเคราะห์น้อยเหมือนกับยาคินดูเอ้ อดีตเคยเป็นเหมืองแร่ ปัจจุบันถูกทำลายไปแล้ว ด้วยการโจมตีจากนิวเคลียร์ของกองกำลังพีซเมคเกอร์ และชื่อที่มานั้นมาจากเสาหลัก 1 ใน 2ต้น ที่ค้ำมหาวิหารโซโลมอน
ฮาคุ
ประวัติ
จากนั้น คำพูดของนารุโตะที่ว่าฮาคุรักซาบุสะ และยอมตายเพื่อซาบุสะ ทำให้ซาบุสะเริ่มคิด และเผยความรู้สึกที่ว่า ตนเองก็เห็นว่าฮาคุเป็นมากกว่าสิ่งของ ซาบุสะหลั่งน้ำตาแสดงความสูญเสียนั้นออกมา และหันหน้าเขาเล่นงานพวกกาโต้ทั้งที่ตนพิการมือทั้งสองข้างแล้ว หลังจากนั้น ซาบุสะที่จัดการกาโต้ได้ก็หมดแรง เพราะตนก็ถูกพวกนักเลงทำร้ายได้รับบาดเจ็บสาหัสจากการฝ่าวงของพวกมันเข้าไป ก่อนตาย ซาบุสะขอร้องให้คาคาชินำร่างตนไปหาฮาคุเพื่อจะได้เห็นหน้าอีกครั้ง ท่ามกลางหมอกหนา หิมะค่อยๆโปรยปรายจากเบื้องบน เหมือนกับว่าฮาคุกำลังร้องไห้ ซาบุสะกล่าวว่า แท้จริง ตนเองก็อยากไปอยู่ในที่ที่ฮาคุอยู่ ละอองหิมะเล็กๆตกลงบนแก้มของฮาคุ เหมือนเป็นหยาดน้ำตาที่ร่ำไห้ หลังจากทั้งสองเสียชีวิต ศพได้ถูกนำไปฝังไว้เคียงกัน และผ่าหลังถูกคาบูโตะฟืนคืนชีวิตด้วยคาถาสัมภเวสีคืนชีพ และถูกซาบุสะแทงทะลุตัว(เพราะกันคาคาชิ)
กึนเทอร์ กลอมบ์
ผลงานในระดับอาชีพ
กึนเทอร์ กลอมบ์ เริ่มเล่นฟุตบอลในสโมสรฟุตบอลพรอยอูสเซนฮินเดนบูร์ก ในไซลีเซียตอนบน ภายหลังจากสงครามโลกครั้งที่สอง เขาได้ลี้ภัยไปยังเนือร์นแบร์ก และเล่นให้แก่สโมสรฟุตบอลทุสโพเนือร์นแบร์ก เขายังได้เรียนรู้ถึงอาชีพช่างเครื่อง โดยใน ค.ศ. 1951 เขาได้เรียนวิศวกรรมเครื่องกล ที่ซึ่งเขาสำเร็จหลักสูตรใน ค.ศ. 1954
เขาเป็นกองหน้าที่มีความคล่องตัวเป็นอย่างมาก โดยกลอมบ์กล่าวกับตัวเองว่า “ผมเล่นแบบเข้าถึงผู้รักษาประตูได้ทั้งหมด”
ผลงานการฝึกสอน
เขาได้เป็นผู้ฝึกสอนให้แก่ทีมบอนเนอร์เอสทเซ (ค.ศ. 1965–1966) และเอสเพเฟาเกเฟรเชน 20 ค.ศ. 1968 กึนเทอร์ กลอมบ์ ได้รับการทาบทามจากเดทท์มาร์ คราเมอร์ ให้เข้าทำหน้าที่เป็นผู้ฝึกสอนแก่ทีมชาติไทย ซึ่งเป็นครั้งแรกที่เขาฝึกสอนในกีฬาฟุตบอลในโอลิมปิกฤดูร้อน 1968 และกลอมบ์ยังคงใช้เวลา 17 ปีในการฝึกสอนให้แก่ทีมชาติไทย โดยทีมชาติไทยที่เขาฝึกสอนสามารถประสบความสำเร็จเป็นอันดับสามในเอเชียนคัพ 1972
บราซิเลีย
นครรีโอเดจาเนโรเคยเป็นเมืองหลวงของประเทศบราซิลนานเกือบ 3 ศตวรรษ พื้นที่ติดชายฝั่งทะเลนี้ได้ชื่อว่าเป็นเมืองที่มีขนาดใหญ่เป็นอันดับ 2 ของประเทศ แต่ด้วยอาณาเขตที่อยู่ห่างไกลสุดขอบแผ่นดิน ทำให้รัฐบาลมีความคิดที่จะย้ายเมืองหลวงขยับเข้าไปใจกลางแผ่นดินมากขึ้น เพื่อกระจายความเจริญให้ทั่วถึงและป้องกันการโจมตีทางทะเลจากชาติต่าง ๆ เช่น โปรตุเกส ฝรั่งเศส เนเธอร์แลนด์ แผนการที่วางไว้ คือการทำให้บราซิเลียซึ่งตั้งอยู่บริเวณตอนกลางของฝั่งตะวันตก กลายเป็นศูนย์กลางของที่ทำการรัฐบาล แผนการสร้างกรุงใหม่ได้รับการเสนอขึ้นมาตั้งแต่ปี พ.ศ. 2366 และในที่สุด พื้นที่ 14,400 ตารางกิโลเมตรนี้ก็ได้กลายเป็นสถานที่ก่อสร้างเมืองหลวงแห่งใหม่ที่ชื่อว่า บราซิเลีย ในปี พ.ศ. 2499 รัฐบาลได้จัดการแข่งขันออกแบบผังเมืองใหม่และใช้ผังเมืองที่ชนะการแข่งขันเป็นต้นแบบในการก่อสร้าง ประธานาธิบดีฌูเซลีนู กูบีแชก (Juscelino Kubitschek) ซึ่งดำรงตำแหน่งผู้นำประเทศในขณะนั้น ต้องการสร้างเมืองใหม่ให้แล้วเสร็จในขณะที่อยู่ยังในตำแหน่ง ทำให้การก่อสร้างเป็นไปอย่างเร่งรีบโดยใช้เวลาเพียง 3 ปีครึ่ง รัฐบาลได้สถาปนากรุงบราซิเลียเป็นเมืองหลวงอย่างเป็นทางการเมื่อวันที่ 21 เมษายน พ.ศ. 2503 แม้ว่าการก่อสร้างจะยังเสร็จไม่สมบูรณ์ก็ตาม
บราซิเลียเป็นที่ตั้งของรัฐสภาและที่ทำการสำคัญของรัฐบาล นอกจากนี้ยังเป็นที่ตั้งของสำนักงานใหญ่ของหลายบริษัท เมืองแห่งนี้มีนโยบายผังเมืองที่ชัดเจน มีพื้นที่เฉพาะซึ่งจำกัดไว้สำหรับสิ่งปลูกสร้างเกือบทุกชนิด อาทิ มีการจัดพื้นที่การสำหรับให้ประชาชนสร้างอาคารที่อยู่อาศัยบริเวณรอบ ๆ เขตเมือง สร้างศูนย์กลางความเจริญไว้ติดกับถนนใหญ่ มีพื้นที่สำหรับสร้างโรงแรมและที่พักแบ่งเป็นตอนเหนือและตอนใต้ เมื่อมองจากด้านบน ผังเมืองของกรุงบราซิเลียจะมีลักษณะคล้ายเครื่องบินหรือผีเสื้อ ปัจจุบันกรุงบราซิเลียมีประชากรมากกว่า 2,550,000 คน ซึ่งเป็นจำนวนที่มากกว่าที่ประมาณการไว้ กรุงบราซิเลียเดิมซึ่งได้รับการออกแบบให้เป็นที่ทำการของรัฐจึงกลายมาเป็นที่อยู่อาศัยของผู้อพยพจำนวนมากจากตอนเหนือของประเทศ
อาเซียนซูเปอร์ลีก
อาเซียนซูเปอร์ลีก (ASEAN Super League) เป็นการแข่งขันฟุตบอลระหว่างสโมสรต่าง ๆ ในภูมิภาคอาเซียน ซึ่งจัดโดย สหพันธ์ฟุตบอลอาเซียน (เอเอฟเอฟ) และจะเริ่มแข่งขันในเดือนสิงหาคม พ.ศ. 2559 ผู้ชนะจะได้สิทธิ์ไปเล่นเอเอฟซีแชมเปียนส์ลีกรอบแบ่งกลุ่ม
โครเมียม(II) คลอไรด์
โครเมียม(II) คลอไรด์ (Chromium(II) chloride) เป็นสารประกอบอนินทรีย์ที่มีสูตรเป็น CrCl2(H2O)n เป็นของแข็งที่ไม่ละลายน้ำ เป็นสีขาวเมื่อบริสุทธิ์ อย่างไรก็ตามตัวอย่างเชิงพาณิชย์มักจะเป็นสีเทาหรือสีเขียว ดูดความชื้นได้อย่างรวดเร็วและละลายในน้ำได้เป็นสารละลาย tetrahydrate Cr(H2O)4Cl2 ที่ไวต่ออากาศและมีสีฟ้าสดใส โครเมียม(II) คลอไรด์ไม่มีการใช้ในเชิงพาณิชย์ แต่ถูกใช้ในระดับห้องปฏิบัติการสำหรับการสังเคราะห์สารประกอบเชิงซ้อนของโครเมียมอื่น ๆ
การปะทุของโรค
ในวิทยาการระบาด การปะทุของโรค (disease outbreak, outbreak) คือการเพิ่มขึ้นอย่างทันทีทันใดของจำนวนการเป็นโรค ที่มากกว่าจำนวนที่ควรจะพบเป็นปกติในสถานที่นั้นและช่วงเวลานั้น อาจเกิดขึ้นในกลุ่มคนไม่กี่คน หรือหลายพันคน หรือทั่วทั้งทวีป ก็เป็นได้ การระบาด (epidemic) ก็เป็นการปะทุอย่างหนึ่ง โดยนิยมใช้กับโรคที่เกิดจากการติดเชื้อหรือเกิดจากการระบาดของสิ่งก่อโรคในสิ่งแวดล้อม หากการระบาดเกิดขึ้นทั่วโลกหรือหลายประเทศเกือบทั่วโลกก็จะเรียกว่า การระบาดทั่ว (pandemic)
การหัวเราะ
การหัวเราะ เป็นการแสดงออกของมนุษย์ที่มีภาวะอารมณ์ขัน หัวเราะเป็นปฏิกิริยาต่อเรื่องขำขัน สิ่งที่น่าขัน โดยแสดงออกเป็นการเปล่งเสียงพร้อมกับยิ้ม การหัวเราะโดยผิดธรรมชาติ อาจเกิดได้เช่น การได้รับก๊าซหัวเราะ เป็นต้น
ภาควิชาเคมี คณะวิทยาศาสตร์ มหาวิทยาลัยเกษตรศาสตร์
ภาควิชาเคมี คณะวิทยาศาสตร์ มหาวิทยาลัยเกษตรศาสตร์ (Department of Chemistry, Faculty of Science, Kasetsart University) เป็นหนึ่งในสิบสามภาควิชาของคณะวิทยาศาสตร์ มหาวิทยาลัยเกษตรศาสตร์ และเป็นหน่วยงานวิชาการด้านเคมีชั้นนำของประเทศไทย ที่ได้รับการยอมรับทั้งในด้านการเรียนการสอนและการวิจัย ภาควิชาเคมีเปิดสอนในระดับปริญญาตรี ปริญญาโท และปริญญาเอก ทั้งหลักสูตรภาษาไทย และหลักสูตรนานาชาติ (International Program)
ภาควิชาเคมี คณะวิทยาศาสตร์ มหาวิทยาลัยเกษตรศาสตร์ ได้รับการจัดอันดับให้ติดอันดับโลกสาขาเคมี (Chemistry) โดย QS World University Rankings by Subject ในกลุ่ม Natural Sciences, โดย Times Higher Education World University Rankings by subjects ในกลุ่ม Physical Sciences สาขา Chemistry, โดย Nature INDEX (Global) ในสาขา Chemical Sciences, และ Best Global Universities for Chemistry โดย U.S. News & World Report ในสาขา Chemistry นอกจากนี้ ยังได้รับการประเมินจากสำนักงานกองทุนสนับสนุนการวิจัย (สกว.) อยู่ในระดับ 4 (ดี) ในสาขาเคมี (Chemistry) ในการประเมินครั้งที่ 2 พ.ศ. 2553 และการประเมินครั้งที่ 3 พ.ศ. 2554
นิสิตเก่าที่มีชื่อเสียง อาทิ สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี เจ้าฟ้านักวิทยาศาสตร์ผู้มีผลงานดีเด่นของโลกด้านสารเคมีก่อมะเร็งและพิษวิทยาสิ่งแวดล้อม และเป็นนักวิทยาศาสตร์สตรีพระองค์แรกของโลกที่ได้รับการทูลเกล้าฯ ถวายเหรียญทองคำอัลเบิร์ตไอน์สไตน์   , พลโทหญิงพูนภิรมย์ ลิปตพัลลภ อดีตรัฐมนตรีว่าการกระทรวงพลังงาน , และผู้ช่วยศาสตราจารย์ ดร.ผุสดี ตามไท อดีตรักษาราชการแทนผู้ว่าราชการกรุงเทพมหานคร อดีตรองผู้ว่าราชการกรุงเทพมหานคร ผู้อำนวยการสถาบันผู้หญิงกับการเมือง อดีตคณะทำงานด้านสิ่งแวดล้อมของรัฐมนตรีว่าการกระทรวงอุตสาหกรรม พ.ศ. 2534-2535 เป็นต้น
ประวัติภาควิชา
การเรียนการสอนวิชาเคมีในมหาวิทยาลัยเกษตรศาสตร์ มีกำเนิดมาพร้อมกับการก่อตั้งมหาวิทยาลัยฯ ตั้งแต่ปี พ.ศ. 2486 ซึ่งในขณะนั้นเปิดสอนอยู่ใน “แผนกเคมี” สังกัดคณะกสิกรรมและสัตวบาล (ปัจจุบัน คือ คณะเกษตร มหาวิทยาลัยเกษตรศาสตร์) อาคารเรียนวิชาเคมีหลังแรก มีลักษณะเป็นอาคาร 2 ชั้นตั้งอยู่บริเวณประตูงามวงศ์วาน 3 (ปัจจุบัน คือ ร้านสหกรณ์มหาวิทยาลัยเกษตรศาสตร์) โดยมี ศาสตราจารย์จรัด สุนทรสิงห์ เป็นหัวหน้าแผนกวิชาฯ และมีการผลิตบัณฑิตในหลักสูตรระดับปริญญาตรี
ต่อมาในปี พ.ศ. 2499 ได้ย้ายจากอาคารเรียนเดิมมาอยู่ที่ “ตึกเคมีเก่า” ปัจจุบัน คือ กองปฐพีวิทยา กรมวิชาการเกษตร ทั้งนี้ เป็นอาคารที่ใช้ร่วมกับกองการกสิกรรมเคมี กระทรวงเกษตร (ปัจจุบัน คือ กองเกษตรเคมี กระทรวงเกษตรและสหกรณ์) ในขณะนั้นมีวิชาทางเคมีเปิดสอนเพียง 4 วิชา ได้แก่ เคมีอนินทรีย์ เคมีอินทรีย์ เคมีวิเคราะห์ปริมาณ และเคมีวิเคราะห์คุณภาพ
จากนั้นในปี พ.ศ. 2500 ศาสตราจารย์จรัด สุนทรสิงห์ ได้ขึ้นดำรงตำแหน่งคณบดีคณะกสิกรรมและสัตวบาล และศาสตราจารย์เกียรติคุณ ดร. กฤษณา ชุติมา ได้ดำรงตำแหน่งรักษาการหัวหน้าแผนกวิชาเคมี ซึ่งในปีเดียวกันนี้ได้มีการต่อเติมตึกเคมีเก่าให้มีห้องเรียนเพิ่มขึ้น ขณะเดียวกันทางแผนกวิชาเคมีได้ Professor. Dr. Hamit D. Resse ศาสตราจารย์เคมี จาก Oregon College มาเป็นที่ปรึกษาด้านวิชาการ ด้านวิธีการสอนปฏิบัติการ และวิธีจัดทำระเบียบพัสดุทางเคมี
ในปี พ.ศ. 2503 ได้ทำการต่อเติมตึกเคมีเก่าเพิ่มเติมโดยขยายเป็นห้องบรรยาย และปรับเปลี่ยนมาเป็นห้องปฏิบัติการเคมีในเวลาต่อมา และในปี พ.ศ. 2507 ศาสตราจารย์เกียรติคุณ ดร. กฤษณา ชุติมา ได้รับการแต่งตั้งให้ดำรงตำแหน่งหัวหน้าแผนกวิชาเคมีและเริ่มมีการเปิดสอนวิชาชีวเคมีเพิ่มขึ้นด้วย
กระทั่งในปี พ.ศ. 2509 สภามหาวิทยาลัยฯ มีมติให้จัดตั้ง “คณะวิทยาศาสตร์และอักษรศาสตร์” อย่างเป็นทางการ ณ บริเวณพื้นที่ปัจจุบัน   จึงมีการย้ายมาสังกัดยังคณะใหม่ ในชื่อเดิม คือ “แผนกวิชาเคมี” โดยมี ศาสตราจารย์เกียรติคุณ ดร. กฤษณา ชุติมา เป็นหัวหน้าแผนกวิชาฯ ท่านแรกในสังกัดคณะวิทยาศาสตร์ฯ ซึ่งต่อมาในปี พ.ศ. 2512 ได้มีการเปลี่ยนจากคำว่า “แผนกวิชา” ไปเป็น “ภาควิชา” จึงใช้ชื่อใหม่อย่างเป็นทางการว่า “ภาควิชาเคมี” จนกระทั่งปัจจุบัน
ในปี พ.ศ. 2518 หลังจากที่ย้ายมาอยู่บริเวณพื้นที่ใหม่ ภาควิชาเคมีได้ก่อสร้างอาคารเรียนเคมีหลังใหม่ขึ้น ออกแบบและวางโครงสร้างอาคาร โดย ศาสตราจารย์เกียรติคุณ ดร. กฤษณา ชุติมา ลักษณะเป็นอาคารเรียนและปฏิบัติการ ความสูง 6 ชั้น มีดาดฟ้า มีชื่อเป็นทางการว่า “อาคารกฤษณา ชุติมา” หรือ “ตึกเคมี” และในปีเดียวกันนี้ยังเป็นปีที่สำคัญยิ่งของประวัติศาสตร์ภาควิชาเคมี เนื่องจากสมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี ทรงผ่านการสอบคัดเลือกได้เข้าศึกษาต่อยังคณะวิทยาศาสตร์และอักษรศาสตร์ มหาวิทยาลัยเกษตรศาสตร์ ในสาขาเคมี และทรงสำเร็จการศึกษาได้รับปริญญาวิทยาศาสตรบัณฑิต (เคมี) เกียรตินิยมอันดับ 1 เหรียญทอง เมื่อปี พ.ศ. 2522 ต่อมาในปี พ.ศ. 2524 ได้มีการผลิตบัณฑิตในระดับปริญญาโท สาขาเคมี ขึ้นเป็นครั้งแรก และระดับปริญญาเอก สาขาเคมี ครั้งแรกในปี พ.ศ. 2541
ปัจจุบัน ภาควิชาเคมีจัดการเรียนการสอนด้านเคมีใน 5 สาขาวิชา ได้แก่ สาขาวิชาเคมีวิเคราะห์ สาขาวิชาเคมีอนินทรีย์ สาขาวิชาเคมีอินทรีย์ สาขาวิชาเคมีอุตสาหกรรม และสาขาวิชาเคมีเชิงฟิสิกส์ ทั้งหลักสูตรภาษาไทยและหลักสูตรนานาชาติ
ทำเนียบหัวหน้าภาควิชา
ภาควิชาเคมี มหาวิทยาลัยเกษตรศาสตร์ มีหัวหน้าภาควิชาตั้งแต่ก่อตั้งจนถึงปัจจุบัน ดังรายนามต่อไปนี้
หมายเหตุ คำนำหน้านามของผู้ดำรงตำแหน่งหัวหน้าภาควิชาเป็นคำนำหน้านามตามตำแหน่งทางวิชาการในขณะนั้น
การรับสมัครเข้าศึกษา
การเข้าศึกษาต่อระดับปริญญาตรีที่ภาควิชาเคมี คณะวิทยาศาสตร์ มหาวิทยาลัยเกษตรศาสตร์ ทั้งหลักสูตรปกติและหลักสูตรนานาชาติ (International Program) จะรับสมัครและคัดเลือกผ่านระบบกลาง TCAS ซึ่งแบ่งการรับออกเป็น 5 รอบ รายละเอียดเกณฑ์การรับสมัคร และเกณฑ์การคัดเลือกจะเป็นไปตามประกาศของสำนักทะเบียนและประมวลผล มหาวิทยาลัยเกษตรศาสตร์
ทั้งนี้ ผู้สมัครในหลักสุตรนานาชาติจำเป็นต้องมีผลการทดสอบความสามารถด้านภาษาอังกฤษ อาทิ TOEFL (iBT) score ≥ 61, CU-TEP score equivalent to TOEFL (iBT) score ≥ 61, หรือ IELTS score ≥ 5.5 และต้องมีผลการทดสอบความถนัดทางคณิตศาสตร์ อาทิ SAT I (Math Section), SAT II (Math I หรือ Math II) มีคะแนนขั้นต่ำ 550 ในแต่ละวิชา รวมทั้งต้องมีผลการทดสอบความถนัดทางวิทยาศาสตร์ SAT II (Chemistry) ด้วย
การเข้าศึกษาต่อในระดับบัณฑิตศึกษาที่ภาควิชาเคมี คณะวิทยาศาสตร์ มหาวิทยาลัยเกษตรศาสตร์ จะเปิดรับใน 5 กลุ่มสาขา ได้แก่
โดยคุณสมบัติผู้สมัครและรายละเอียดต่าง ๆ จะเป็นไปตามข้อบังคับมหาวิทยาลัยเกษตรศาสตร์ ว่าด้วยการศึกษาระดับบัณฑิตศึกษาของบัณฑิตวิทยาลัย มหาวิทยาลัยเกษตรศาสตร์
สาขาวิชาและงานวิจัย
ภาควิชาเคมี คณะวิทยาศาสตร์ มหาวิทยาลัยเกษตรศาสตร์ แบ่งสาขาวิชาและงานวิจัยออกเป็น 5 กลุ่ม ได้แก่
เป็นการสังเคราะห์และศึกษาสมบัติทางกายภาพของสารอนินทรีย์ โดยภาควิชาเคมีมีงานวิจัยทางเคมีอนินทรีย์ อาทิ การศึกษาสารประกอบโคออร์ดิเนชัน (coordination compounds) รวมไปถึงสมบัติการจับโมเลกุลชีวภาพ การผลิตเซ็นเซอร์และโฟโตคะตะลิสต์ (photocatalyst) และการศึกษาปฏิกิริยาในอุตสาหกรรม เช่น ปฏิกิริยาฟิชเชอร์-โทรปช์ (Fischer-Tropsch synthesis)
เป็นสาขาที่ศึกษาครอบคลุมเคมีของสิ่งมีชีวิตต่าง ๆ งานวิจัยของสาขาเคมีอินทรีย์ ได้แก่ การสกัดและแยกสารผลิตภัณฑ์ธรรมชาติที่มีการออกฤทธิ์ทางชีวภาพ การสังเคราะห์สารที่มีความสำคัญทางการแพทย์โดยใช้วิธีการใหม่ ๆ นอกจากนี้ภาควิชาเคมียังมีงานวิจัยเชิงอินทรีย์เคมีชีวภาพ ซึ่งเป็นการศึกษาระบบทางชีวภาพโดยใช้ความรู้และกระบวนการทางเคมี เช่น การศึกษาปฏิกิริยาที่เร่งด้วยเอนไซม์ เป็นต้น
เป็นหนึ่งในสาขาที่มีความสำคัญต่อการพัฒนาประเทศ โดยเฉพาะงานวิจัยทางด้านแหล่งพลังงานทางเลือก งานวิจัยเกี่ยวกับยางธรรมชาติ สิ่งทอและสีย้อม พอลิเมอร์ที่ย่อยสลายได้โดยทางชีวภาพ และงานวิจัยทางด้านวัสดุศาสตร์และอัญมณี
หน่วยวิจัย
นอกจากห้องปฏิบัติการที่มีอยู่ในสาขาวิชาต่าง ๆ ของภาควิชาเคมีแล้ว ภาควิชาเคมี มหาวิทยาลัยเกษตรศาสตร์ ยังเป็นที่ตั้งของศูนย์ความเป็นเลิศ ซึ่งประกอบไปด้วย
ศูนย์นาโนเทคโนโลยี มหาวิทยาลัยเกษตรศาสตร์ ก่อตั้งขึ้นเมื่อปี พ.ศ. 2548 เพื่อส่งเสริมการวิจัยและพัฒนาด้านนาโนเทคโนโลยี ต่อมาในปี พ.ศ. 2549 ศูนย์แห่งนี้ได้รับการแต่งตั้งให้เป็นศูนย์ความเป็นเลิศนาโนเทคโนโลยีในด้านของการออกแบบและการจำลองวัสดุนาโน โดยศูนย์นาโนเทคโนโลยีแห่งชาติ สวทช. ประเทศไทย
และทางภาควิชาเคมียังประกอบไปด้วยห้องปฏิบัติการวิจัยเฉพาะด้าน ซึ่งประกอบไปด้วย
ผลงานวิจัย
ภาควิชาเคมี คณะวิทยาศาสตร์ มหาวิทยาลัยเกษตรศาสตร์ ให้ความสำคัญกับการแสวงหาและพัฒนาแนวคิดใหม่เพื่อพัฒนาเทคโนโลยีขั้นสูงในระดับแนวหน้าทางด้านเคมี รวมทั้งมุ่งเน้นอย่างจริงจังในการจัดการกับปัญหาที่ต้องเผชิญกับทั้งสังคมไทยและสังคมโลก โดยได้พยายามทำการวิจัยในประเด็นยุทธศาสตร์และปัญหาระดับโลกและเล็งเป้าหมายหัวข้อวิจัยที่มีความสำคัญในอนาคต ทำให้ในช่วงหลายปีที่ผ่านมาภาควิชาเคมี มหาวิทยาลัยเกษตรศาสตร์ ได้ตีพิมพ์ผลงานวิจัยจำนวนบทความกว่า 1,706 เรื่อง แบ่งเป็นตีพิมพ์ในวารสารวิชาการที่มีคุณภาพระดับนานาชาติ (International Journal Publications) และระดับชาติ (National Journal Publications) จำนวนกว่า 1,004 เรื่อง แบ่งเป็นบทความที่นำเสนอในการประชุมวิชาการ (Conference) อีกจำนวน 702 เรื่อง ในประเด็นที่สำคัญดังกล่าว (ข้อมูลสถิติถึงปี 2562 จากสถาบันวิจัยและพัฒนาแห่งมหาวิทยาลัยเกษตรศาสตร์) และได้รับรางวัลการวิจัยทั้งในระดับนานาชาติและระดับชาติหลายรายการ นอกจากนี้ยังมีทรัพย์สินทางปัญญา (Intellectual Property) จำนวน 13 รายการ แบ่งเป็นประเภทลิขสิทธิ์ (Copyright) จำนวน 4 รายการ (ข้อมูลปี พ.ศ. 2555, 2552, 2551, 2549) สิทธิบัตร (Patent) จำนวน 2 รายการ (ข้อมูลปี พ.ศ. 2554, 2549) และอนุสิทธิบัตร (Petty Patent) อีกจำนวน 7 รายการ (ข้อมูลปี พ.ศ. 2558, 2554, 2551, 2550, 2548) ทั้งหมดเป็นเพียงส่วนหนึ่งของความพยายามในการจัดการกับความท้าทายที่สังคมมนุษย์ต้องเผชิญ
นอกจากนี้แล้ว ภาควิชาเคมียังส่งเสริมการสร้างและพัฒนาแพลตฟอร์มสำหรับความร่วมมือด้านการวิจัยระดับโลก โดยการส่งนิสิตเข้าทำวิจัยระยะสั้นยังมหาวิทยาลัยต่างประเทศ รวมทั้งเปิดหลักสูตรเคมี (นานาชาติ) ด้วย
ความร่วมมือและหลักสูตรนานาชาติ
ภาควิชาเคมี คณะวิทยาศาสตร์ มหาวิทยาลัยเกษตรศาสตร์ มีหลักสูตรนานาชาติ (International programs) ในระดับปริญญาตรีจำนวน 1 สาขาวิชา ได้แก่ สาขาวิชาเคมีบูรณาการ (Integrated Chemistry) ซึ่งเป็นหลักสูตรที่บูรณาการจากสาขาวิชาที่มีความเชี่ยวชาญ เน้นการเรียนการสอนในระดับนานาชาติ และส่งเสริมความร่วมมือระหว่างประเทศในการฝึกงานและทำวิจัยในต่างประเทศ โดยแบ่งออกเป็น 3 สายวิชา ได้แก่ สายวิชาเคมีเชิงชีววิทยา (Biological chemistry) สายวิชาเคมีวัสดุ (Material chemistry) และสายวิชาเคมีอุตสาหกรรม (Industrial chemistry) นอกเหนือจากหลักสูตรการศึกษาดังกล่าวแล้ว นิสิตของภาควิชาเคมีในหลักสูตรต่าง ๆ ทั้งระดับปริญญาตรีและบัณฑิตศึกษาสามารถทำวิจัยระยะสั้นหรือเป็นนักเรียนแลกเปลี่ยน ณ มหาวิทยาลัยในต่างประเทศ ตามที่ภาควิชาเคมี คณะวิทยาศาสตร์ หรือมหาวิทยาลัยได้ทำความตกลงร่วมมือวิจัยและแลกเปลี่ยนนักเรียนไว้
โดยมหาวิทยาลัยหรือสถาบันในต่างประเทศที่ภาควิชาเคมีส่งนิสิตเข้าทำวิจัยระยะสั้น อาทิ Yale University (USA), University of California (USA), University of Florida (USA), University of Houston (USA), Oregon State University (USA), University of Bristol (UK), University of Bath (UK), University of Southampton (UK), Durham University (UK), University of Vienna (Austria), University Innsbruck (Austria), Kyoto University (Japan), Waseda University (Japan), Sokendai University (Japan), Zhejiang University of Technology (China), Tunghai University (Republic of China-Taiwan), Tatung University (Republic of China-Taiwan), Chimie ParisTech, PSL University (France), University of Bordeaux (France), University of Copenhagen (Denmark), Stockholm University, (Sweden) เป็นต้น
บริการทางวิชาการ
ภาควิชาเคมีนอกจากจะให้บริการทางการสอนแก่นิสิตของมหาวิทยาลัยเกษตรศาสตร์แล้ว ยังให้บริการทางการสอนในรายวิชาเคมีแก่สถาบันสมทบของมหาวิทยาลัยเกษตรศาสตร์ จำนวนทั้งสิ้น 2 สถาบัน ด้วย อันได้แก่
นอกจากนี้ ภาควิชาเคมียังให้บริการวิเคราะห์และทดสอบทางเคมีด้วยเครื่องมือวิทยาศาสตร์ขั้นสูง อาทิ กล้องจุลทรรศน์อิเล็กตรอนแบบส่องผ่าน (FE-TEM) และกล้องจุลทรรศน์อิเล็กตรอนแบบส่องกราด (FE-SEM) เป็นต้นด้วย
อันดับและมาตรฐาน
ในการจัดอันดับแยกตามสาขา QS world university ranking by subject  พบว่าสาขาเคมี (Chemistry) ซึ่งเป็นสาขาของภาควิชาเคมี คณะวิทยาศาสตร์ มหาวิทยาลัยเกษตรศาสตร์ ได้รับการจัดอันดับให้ติดอันดับโลกในกลุ่ม Natural Sciences (สาขา Chemistry) อันดับที่ 451-500 ในปี 2017, อันดับที่ 451-500 ในปี 2018, อันดับที่ 401-450 ในปี 2019, อันดับที่ 401-450 ในปี 2020, อันดับที่ 451-500 ในปี 2021, และอันดับที่ 401-450 ในปี 2022
ในปี 2017 สาขา Chemical Sciences ซึ่งเป็นสาขาของภาควิชาเคมี คณะวิทยาศาสตร์ มหาวิทยาลัยเกษตรศาสตร์ ได้รับการจัดอันดับให้ติดอันดับโลก ในอันดับที่ 1129
Best Global Universities for Chemistry
นิตยสาร U.S. News & World Report ได้เผยแพร่ผลการจัดอันดับมหาวิทยาลัยที่มีความเป็นเลิศระดับโลกในสาขาวิชาเคมี หรือ Best Global Universities for Chemistry ซึ่งพบว่าสาขาเคมีซึ่งเป็นสาขาของภาควิชาเคมี คณะวิทยาศาสตร์ มหาวิทยาลัยเกษตรศาสตร์ ได้รับการจัดอันดับให้ติดอันดับโลก อันดับที่ 879 ในปี 2022 และอันดับที่ 747 ในปี 2020 ซึ่งเป็น 1 ใน 5 และ 1 ใน 3 ของสถาบันในประเทศไทย (Best Global Universities for Chemistry in Thailand) ที่ติดอันดับโลกด้านความเป็นเลิศทางวิชาการเคมีในปี 2022 และ 2020 ตามลำดับ
โดยในปี 2020 มี 3 ตัวชี้วัด (Chemistry indicator rankings) ที่เป็นอันดับ 1 ของไทย ได้แก่ ด้าน Chemistry percentage of total publications that are among the 10 percent most cited (อันดับโลก 770), ด้าน Chemistry international collaboration (อันดับโลก 222), และด้าน Chemistry percentage of total publications with international collaboration (อันดับโลก 315) นอกจากนี้ในด้านชื่อเสียงการวิจัยทางด้านเคมีในระดับภูมิภาค (Chemistry regional research reputation) ยังติดอันดับที่ 61 ด้วย
สำนักงานกองทุนสนับสนุนการวิจัย หรือ สกว. ได้ทำการประเมินคุณภาพผลงานวิจัยเชิงวิชาการในด้านวิทยาศาสตร์และเทคโนโลยีสำหรับสถาบันอุดมศึกษาในประเทศไทย โดยแยกตามสาขาวิชาต่าง ๆ ซึ่งในการประเมินครั้งที่ 2 พ.ศ. 2553 ในกลุ่มสาขาวิทยาศาสตร์ พบว่า ภาควิชาเคมี คณะวิทยาศาสตร์ มหาวิทยาลัยเกษตรศาสตร์ ได้รับการประเมินอยู่ในระดับ 4 (ดี) ในสาขาเคมี (Chemistry)
ต่อมาในการประเมินครั้งที่ 3 พ.ศ. 2554 ในกลุ่มสาขาวิทยาศาสตร์ธรรมชาติ พบว่า ภาควิชาเคมี คณะวิทยาศาสตร์ มหาวิทยาลัยเกษตรศาสตร์ ได้รับการประเมินอยู่ในระดับ 4 (ดี) เช่นเดียวกับในปีก่อนหน้า
กิจกรรมภาควิชา
กิจกรรมนิสิตของภาควิชาเคมี คณะวิทยาศาสตร์ มหาวิทยาลัยเกษตรศาสตร์ มีการบริหารจัดการโดยชมรมนิสิตภาควิชาเคมี กิจกรรมภายในภาควิชาเคมีสามารถแบ่งกิจกรรมออกได้หลายลักษณะ ได้แก่ กิจกรรมเชิงสันทนาการ เป็นกิจกรรมมุ่งสร้างความบันเทิงและความสามัคคีกลมเกลียวให้เกิดแก่นิสิต อาทิ กิจกรรมรักแรกจากเคมีเพื่อต้อนรับน้องใหม่ชั้นปีที่ 1 เข้าสู่ภาควิชาเคมี งานคืนสู่เหย้าของนิสิตเก่าภาควิชาเคมี รวมไปถึงกิจกรรมบายเนียร์ของนิสิตชั้นปีสุดท้าย กิจกรรมกีฬาประกอบไปด้วยการแข่งขันกีฬาสีภายในของนิสิตระดับบัณฑิตศึกษาภาควิชาเคมี ในด้านวิชาการและวิชาชีพ มีกิจกรรมเผยแพร่ความรู้ทางเคมีได้แก่การแข่งขันตอบปัญหาเคมี ระดับมัธยมศึกษาตอนปลาย หรือ CHEMTEST การจัดบรรยายสายงานในวิชาชีพแก่นิสิต นอกจากนี้ยังมีกิจกรรมด้านการสืบสานประเพณีและวัฒนธรรม ได้แก่ การจัดพิธีไหว้ครูช่วงต้นปีการศึกษา ตลอดจนวันสำคัญของคณะ คือวันคล้ายวันครบรอบการสถาปนาคณะวิทยาศาสตร์
นอกจากนี้ยังมีกิจกรรมที่จัดร่วมกับหน่วยงานภายในคณะวิทยาศาสตร์ ได้แก่ กิจกรรมวันแรกพบคณะวิทยาศาสตร์ กิจกรรมสอนน้องร้องเพลง ความร่วมมือของส่วนงานระหว่างคณะ ได้แก่ การแข่งขันกีฬาบุคลากร ส่วนหน่วยงานภายนอกมหาวิทยาลัย ได้แก่ กีฬาเคมีสัมพันธ์ หรือ บอนดิ้งเกมส์ (Bonding Games) เป็นต้น
เป็นการแข่งขันตอบปัญหาเคมี ระดับมัธยมศึกษาตอนปลาย เริ่มจัดการแข่งขันขึ้นเป็นครั้งแรกในปี พ.ศ. 2521 ใช้ชื่อการแข่งขันเป็นภาษาอังกฤษว่า ChemTest โดยมีคณะกรรมการนิสิตภาควิชาเคมี คณะวิทยาศาสตร์ มหาวิทยาลัยเกษตรศาสตร์ เป็นผู้ริเริ่มและดำเนินการจัดการแข่งขัน ทั้งนี้ ได้รับพระกรุณาธิคุณจากสมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัติยราชนารี พระราชทานโล่เกียรติยศแก่ทีมที่ชนะเลิศด้วย รวมทั้งยังได้รับการสนับสนุนทั้งจากอธิการบดีมหาวิทยาลัยเกษตรศาสตร์ คณบดีคณะวิทยาศาสตร์ หัวหน้าภาควิชาเคมี คณาจารย์ภาควิชาเคมี ตลอดจนหน่วยงานภายนอก ซึ่งการแข่งขันดังกล่าวได้รับความสนใจเป็นอย่างมาก เห็นได้จากการที่นักเรียนทั้งในเขตกรุงเทพมหานครและปริมณฑล ตลอดจนในภูมิภาคต่าง ๆ สมัครเข้าร่วมการแข่งขันเป็นจำนวนมาก ปัจจุบัน การแข่งขันตอบปัญหาเคมีฯ ถูกจัดขึ้นเป็นครั้งที่ 40 ซึ่งมีกำหนดจะจัดขึ้นในช่วงเดือนธันวาคม พ.ศ. 2562
รูปแบบการแข่งขันเป็นการแข่งขันประเภททีม ไม่เกิน 2 คน ซึ่งแบ่งการแข่งขันออกเป็น 2 รอบ ได้แก่ รอบที่1 (ภาคเช้า) และรอบที่2 (ภาคบ่าย) โดยจะประกาศผลการแข่งขันในรอบที่ 1 ให้ผู้เข้าแข่งขันทราบในช่วงพักกลางวัน และรายงานตัวผู้เข้าแข่งขันในรอบที่ 2 ในช่วงบ่าย และในช่วงเย็นจะทำการประกาศผลการแข่งขันตอบปัญหาเคมีฯ พร้อมมอบโล่รางวัล ทุนการศึกษา และทำพิธีปิดการแข่งขัน
กติกาการรับสมัคร
ผู้สมัครเข้ารับการแข่งขันจะต้องมีคุณสมบัติโดยทั่วไป ได้แก่
รางวัล
ประชุมวิชาการ
การประชุมวิชาการนานาชาติ I-KUSTARS มีชื่อเต็มว่า International Kasetsart University Science and Technology Annual Research Symposium (I-KUSTARS) เป็นการประชุมวิชาการประจำปีของคณะวิทยาศาสตร์ มหาวิทยาลัยเกษตรศาสตร์ จัดขึ้นเพื่อเป็นพื้นที่นำเสนอและเผยแพร่ผลงานวิชาการและงานวิจัยระหว่างมหาวิทยาลัยในประเทศไทยกับสถาบันการศึกษาในต่างประเทศ ซึ่งการนำเสนอมีทั้งรูปแบบโปสเตอร์และรูปแบบบรรยาย
การประชุมวิชาการระดับบัณฑิตศึกษาภาควิชาเคมี หรือ The Chemistry Postgraduate Symposium (ChPGS) จัดขึ้นเป็นครั้งแรกเมื่อปี พ.ศ. 2555 เพื่อนำเสนอผลงานทางวิชาการของนิสิตระดับบัณฑิตศึกษาภาควิชาเคมี คณะวิทยาศาสตร์ มหาวิทยาลัยเกษตรศาสตร์ โดยแบ่งการนำเสนอออกเป็น 2 รูปแบบ ได้แก่ การนำเสนอภาคโปสเตอร์ (Poster presentation) และการนำเสนอภาคบรรยาย (Oral presentation)
โดยในงานประชุมฯ ดังกล่าวได้รับพระมหากรุณาธิคุณจาก ศาสตราจารย์ ดร. สมเด็จพระเจ้าลูกเธอ เจ้าฟ้าจุฬาภรณวลัยลักษณ์ อัครราชกุมารี เสด็จพระราชดำเนินทรงเป็นประธานในพิธีเปิดการประชุมฯ และทรงพระกรุณาโปรดเกล้าฯ ปาฐกถาพิเศษ (Keynote Lecture) ในหัวข้อ "Thai Bioresource: A Gold Mine for Bioactive Natural Products" และมีการเชิญนักวิทยาศาสตร์ชั้นนำจากทั้งในประเทศและต่างประเทศมาร่วมนำเสนอและบรรยาย โดยแบ่งเป็น Plenary Lectures จำนวน 5 ท่าน และ Invited Lectures จำนวน 31 ท่าน จากทั้งหมด 13 ประเทศ
รายชื่อนักวิทยาศาสตร์และหัวข้อปาถกฐา
ในปี พ.ศ. 2561 ภาควิชาเคมี มหาวิทยาลัยเกษตรศาสตร์ ร่วมกับ คณะวิทยาศาสตร์ มหาวิทยาลัยเกษตรศาสตร์ จัดงานเสวนา Chem-KU Colloquium 2018 และได้เชิญ Professor Robert H. Grubbs นักวิทยาศาสตร์ผู้ได้รับรางวัลโนเบล สาขาเคมี ปี 2005 มาเป็นผู้เสวนาหลัก ณ ห้อง 341 อาคารวิทยาศาสตร์กายภาพ 45 ปี คณะวิทยาศาสตร์ มหาวิทยาลัยเกษตรศาสตร์ กรุงเทพมหานคร
รายชื่อนักวิทยาศาสตร์รางวัลโนเบลและหัวข้อเสวนา
โอลิมปิกวิชาการ
ภาควิชาเคมี คณะวิทยาศาสตร์ มหาวิทยาลัยเกษตรศาสตร์ เป็นส่วนหนึ่งของศูนย์ สอวน. มหาวิทยาลัยเกษตรศาสตร์ ซึ่งเป็นศูนย์ระดับภูมิภาค ภาควิชาเคมีมีหน้าที่รับผิดชอบในการรับสมัครและสอบคัดเลือกนักเรียนในเขตพื้นที่เพื่อเข้าค่ายอบรมในสาขาวิชาเคมีตลอดจนคัดเลือกตัวแทนศูนย์สอวน. มก. สาขาเคมี เพื่อเข้าแข่งขันเคมีโอลิมปิกระดับชาติเพื่อคัดเลือกเป็นตัวแทนประเทศไทยในการแข่งขันเคมีโอลิมปิกระดับนานาชาติต่อไป
ทั้งนี้ ภาควิชาเคมี คณะวิทยาศาสตร์ มหาวิทยาลัยเกษตรศาสตร์ ได้รับเกียรติให้เป็นเจ้าภาพจัดการแข่งขันเคมีโอลิมปิกทั้งในระดับนานาชาติและระดับชาติถึง 2 ครั้ง ซึ่งในปี พ.ศ. 2542 ได้รับหน้าที่ให้เป็นเจ้าภาพจัดการแข่งขันเคมีโอลิมปิกระดับนานาชาติ ครั้งที่ 31 ซึ่งถือเป็นครั้งแรกของประเทศไทยในการทำหน้าที่เป็นเจ้าภาพจัดการแข่งขันเคมีโอลิมปิกในระดับนานาชาติ โดยการแข่งขันครั้งดังกล่าวถูกจัดขึ้น ณ กรุงเทพมหานคร ประเทศไทย   และในปี พ.ศ. 2558 ได้รับเกียรติอีกครั้งให้เป็นเจ้าภาพจัดการแข่งขันเคมีโอลิมปิกระดับชาติ ครั้งที่ 11 ซึ่งจัดขึ้น ณ กรุงเทพมหานคร ประเทศไทย
เจ้าฟ้านักวิทยาศาสตร์
สมเด็จพระเจ้าลูกเธอ เจ้าฟ้าจุฬาภรณวลัยลักษณ์ อัครราชกุมารี (พระอิสริยยศในขณะนั้น) ประสูติเมื่อวันที่ 4 กรกฎาคม พ.ศ. 2500 ทรงสำเร็จการศึกษาชั้นมัธยมศึกษาตอนปลาย แผนกวิทยาศาสตร์ ทรงร่วมสอบคัดเลือกเช่นเดียวกับนักเรียนอื่น ๆ และทรงผ่านการสอบคัดเลือกเข้าศึกษาต่อในคณะวิทยาศาสตร์และอักษรศาสตร์ มหาวิทยาลัยเกษตรศาสตร์ เมื่อปีการศึกษา 2518 โดยทรงเลือกสาขาวิชาเคมีเป็นวิชาเอก เนื่องจากทรงตั้งปณิธานว่าจะทรงนำความรู้มาใช้ในงานทดลองของโครงการต่าง ๆ ที่ดำเนินการตามพระราชดำริของพระบาทสมเด็จพระปรมินทรมหาภูมิพลอดุลยเดช บรมนาถบพิตรและสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ซึ่งนับเป็น "สมเด็จเจ้าฟ้าพระองค์ที่สอง" ที่ทรงศึกษาในมหาวิทยาลัยในประเทศไทย
ศาสตราจารย์เกียรติคุณ ดร.กฤษณา ชุติมา พระอาจารย์ที่ปรึกษาและอดีตคณบดีคณะวิทยาศาสตร์ มหาวิทยาลัยเกษตรศาสตร์ ได้เขียนไว้ตอนหนึ่งในหนังสือที่ระลึกพิธีเปิดอาคารสมาคมนิสิตเก่ามหาวิทยาลัยเกษตรศาสตร์ว่า
นอกจากนี้ สมเด็จเจ้าฟ้าฯ กรมพระศรีสวางควัฒน วรขัตติยราชนารี ทรงมีพระมหากรุณาธิคุณเสด็จพระราชดำเนินทรงบรรยายพิเศษ หัวข้อเรื่อง “ปัจจัยต่าง ๆ ที่มีอิทธิพลต่อความเป็นพิษของสารเคมี” แก่นิสิตชั้นปีที่ 4 ภาควิชาเคมี คณะวิทยาศาสตร์ มหาวิทยาลัยเกษตรศาสตร์ เมื่อวันศุกร์ ที่ 26 กุมภาพันธ์ พุทธศักราช 2553 ณ ห้องบรรยาย ชั้น 6 อาคารกฤษณา ชุติมา คณะวิทยาศาสตร์ มหาวิทยาลัยเกษตรศาสตร์ ซึ่งเป็นถิ่นศึกษาเดิม และพระราชทานพระมหากรุณาต่อการดำเนินกิจกรรมต่าง ๆ ของคณะวิทยาศาสตร์ตลอดมา
เกียรติประวัติ
ภาควิชาเคมี คณะวิทยาศาสตร์ มหาวิทยาลัยเกษตรศาสตร์ ประสบความสำเร็จทางด้านวิชาการและงานวิจัยทั้งในระดับประเทศและระดับนานาชาติ ตลอดจนมีศิษย์เก่าดำรงตำแหน่งระดับสูงทั้งภาครัฐและเอกชน
การสอนและวิจัย
ภาควิชาเคมี คณะวิทยาศาสตร์ มีคณาจารย์ที่ได้รับการยกย่องเชิดชูเกียรติ โดยได้รับรางวัลดีเด่นในด้านการสอนและการวิจัยทั้งในระดับชาติและนานาชาติ อาทิ รางวัลนักวิทยาศาสตร์ดีเด่น จำนวน 1 ท่าน (ประจำปี พ.ศ. 2546 สาขาเคมี) ได้แก่ ศาสตราจารย์ ดร. จำรัส ลิ้มตระกูล รางวัลนักวิทยาศาสตร์รุ่นใหม่ จำนวน 1 ท่าน (ประจำปี พ.ศ. 2540 สาขาเคมี) ได้แก่ ศาสตราจารย์ ดร. สุภา หารหนองบัว รางวัลนักวิจัยดีเด่นแห่งชาติ จำนวน 1 ท่าน (พ.ศ. 2541 สาขาวิทยาศาสตร์เคมีและเภสัช) ได้แก่ ศาสตราจารย์ ดร. จำรัส ลิ้มตระกูล รางวัลนักวิจัยรุ่นใหม่ดีเด่น สกว.-สกอ. จำนวน 1 ท่าน (ประจำประจำปี พ.ศ. 2547 สาขาเคมี) ได้แก่ ผู้ช่วยศาสตราจารย์ ดร. พิบูลย์ พันธุ รางวัลเมธีวิจัยอาวุโส สกว. จำนวน 2 ท่าน (ประจำปี พ.ศ. 2545 และประจำปี พ.ศ. 2548 สาขาเคมี, ประจำปี พ.ศ. 2550 และประจำปี พ.ศ. 2553 สาขาเคมีคอมพิวเตอร์) ได้แก่ ศาสตราจารย์ ดร. จำรัส ลิ้มตระกูล และศาสตราจารย์ ดร. สุภา หารหนองบัว ตามลำดับ รางวัลบุคคลดีเด่นของชาติ 1 ท่าน (ประจำปี พ.ศ. 2553 สาขาวิทยาศาสตร์และเทคโนโลยี) ได้แก่ ศาสตราจารย์ ดร. จำรัส ลิ้มตระกูล ศาสตรเมธาจารย์คนแรกของประเทศไทย จำนวน 1 ท่าน ได้แก่ ศาสตราจารย์ ดร.จำรัส ลิ้มตระกูล   รางวัลอาจารย์ดีเด่นแห่งชาติ จากที่ประชุมประธานสภาอาจารย์ มหาวิทยาลัยแห่งประเทศไทย (ปอมท.) จำนวน 1 ท่าน (ประจำปี พ.ศ. 2554 สาขาวิทยาศาสตร์และเทคโนโลยี) ได้แก่ ศาสตราจารย์ ดร. จำรัส ลิ้มตระกูล รางวัลนักวิจัยด้านสมุนไพรดีเด่น (ประจำปี พ.ศ. 2549) จำนวน 1 ท่าน ได้แก่ ศาสตราจารย์เกียรติคุณ ดร.งามผ่อง คงคาทิพย์ รางวัล TWAS Prize for Young Scientists in Thailand จำนวน 1 ท่าน (ประจำปี พ.ศ. 2545 สาขาเคมี) ได้แก่ ศาสตราจารย์ ดร. สุภา หารหนองบัว ศาสตราจารย์เกียรติคุณ (สาขาเคมี) จำนวน 4 ท่าน ได้แก่ ศาสตราจารย์เกียรติคุณ ดร.กฤษณา ชุติมา, ศาสตราจารย์เกียรติคุณ ดร.บุญส่ง คงคาทิพย์, ศาสตราจารย์เกียรติคุณ ดร.งามผ่อง คงคาทิพย์, ศาสตราจารย์เกียรติคุณ ดร.ภควดี สุทธิไวยกิจ เป็นต้น
การบริหารและคณะกรรมการสากล
ในด้านการบริหารมีคณาจารย์จากภาควิชาเคมี คณะวิทยาศาสตร์ ได้รับเกียรติให้ดำรงตำแหน่งประธานสภาคณบดีวิทยาศาสตร์แห่งประเทศไทย (สควทท.) จำนวน 2 ท่าน ช่วงปี พ.ศ. 2558-2560 ระยะเวลา 1 วาระ ได้แก่ ศาสตราจารย์ ดร. สุภา หารหนองบัว และช่วงปี พ.ศ. 2564-ปัจจุบัน ระยะเวลา 1 วาระ ได้แก่ รองศาสตราจารย์ ดร.อภิสิฏฐ์ ศงศะเสน ดำรงตำแหน่งนายกสมาคมเคมีแห่งประเทศไทยฯ จำนวน 2 ท่าน ได้แก่ อาจารย์ ดร.สุรพล ภัทราคร ช่วงปี พ.ศ. 2542-2543 และศาสตราจารย์ ดร. สุภา หารหนองบัว ช่วงปี พ.ศ. 2560-2562 คณาจารย์ได้รับแต่งตั้งให้เป็นคณะกรรมการใน Division และ Committee ขององค์การสหภาพเคมีบริสุทธิ์และเคมีประยุกต์ระหว่างประเทศ (International Union of Pure and Applied Chemistry, IUPAC) ในช่วงปี ค.ศ. 2020-2021 จำนวน 2 ท่าน ใน 2 สาขา คือ ตำแหน่ง IUPAC Standing Committee of the Committee on Publications and Cheminformatics Data standards (CPCDS) 1 ท่าน ได้แก่ ศาสตราจารย์ ดร. สุภา หารหนองบัว และตำแหน่ง IUPAC National Representative of the Division (VIII) Chemical Nomenclature and Structure Representation 1 ท่าน ได้แก่ รองศาสตราจารย์ ดร. ลัดดา มีศุข ภาควิชาเคมี คณะวิทยาศาสตร์ จุฬาลงกรณ์มหาวิทยาลัย. รายชื่อผู้ที่ได้รับเลือกให้เป็นกรรมการของ IUPAC สำหรับปี 2563 - 2564 เรียกดูวันที่ 2020-02-05 และช่วงปี ค.ศ. 2018-2019 จำนวน 1 ท่าน ใน 2 สาขา ได้แก่ รองศาสตราจารย์ ดร. ลัดดา มีศุข ในตำแหน่ง IUPAC Associate Member of the Division II: Inorganic Chemistry และตำแหน่ง IUPAC National Representative of the Division (VIII) Chemical Nomenclature and Structure Representation และมีคณาจารย์ได้ดำรงตำแหน่งรองอธิการบดีฝ่ายวิชาการ มหาวิทยาลัยเกษตรศาสตร์ จำนวน 1 ท่าน ได้แก่ ศาสตราจารย์เกียรติคุณ ดร. กฤษณา ชุติมา, ได้ดำรงตำแหน่งรองอธิการบดีฝ่ายวิเทศสัมพันธ์ มหาวิทยาลัยเกษตรศาสตร์ จำนวน 1 ท่าน ได้แก่ ผู้ช่วยศาสตราจารย์ ดร. สุขประชา วาจานนท์ นอกจากนี้ ยังมีคณาจารย์จากภาควิชาเคมีได้รับเกียรติให้ดำรงตำแหน่งคณบดีคณะวิทยาศาสตร์ มหาวิทยาลัยเกษตรศาสตร์ จำนวน 6 ท่าน ได้แก่ ศาสตราจารย์เกียรติคุณ ดร. กฤษณา ชุติมา (คณบดีฯ ท่านที่ 2), ผู้ช่วยศาสตราจารย์ ดร. สุขประชา วาจานนท์ (คณบดีฯ ท่านที่ 3), รองศาสตราจารย์ ดร.วินิจ เจียมสกุล (คณบดีฯ ท่านที่ 5), อาจารย์ ดร.สุรพล ภัทราคร (คณบดีฯ ท่านที่ 6), ศาสตราจารย์ ดร. สุภา หารหนองบัว (คณบดีฯ ท่านที่ 7), และรองศาสตราจารย์ ดร.อภิสิฏฐ์ ศงศะเสน คณบดีคณะวิทยาศาสตร์ มหาวิทยาลัยเกษตรศาสตร์ คนปัจจุบัน
คณาจารย์และนิสิตเก่า
ภาควิชาเคมี คณะวิทยาศาสตร์ มหาวิทยาลัยเกษตรศาสตร์ มีคณาจารย์และนิสิตเก่าที่ประสบความสำเร็จและกลายเป็นที่รู้จัก อาทิ
ประเทศจอร์เจียในพาราลิมปิกฤดูร้อน 2016
พาวเวอร์ลิฟติง
ผลการแข่งขันดังนี้:
อำเภอเมืองยโสธร
เมืองยโสธร เป็นอำเภอหนึ่ง ตั้งอยู่ทางทิศตะวันออกเฉียงเหนือของประเทศไทย มีเนื้อที่ประมาณ 578.20 ตารางกิโลเมตร หรือ 361,378.5 ไร่
ที่ตั้งและอาณาเขต
อำเภอเมืองยโสธรตั้งอยู่ทางทิศตะวันตกของจังหวัด ห่างจากกรุงเทพมหานครเป็นระยะทาง 531 กิโลเมตร มีอาณาเขตติดต่อกับเขตการปกครองข้างเคียงดังต่อไปนี้
ประวัติ
จากพงศาวดารเมืองยโสธรลงจารึก พ.ศ. 2314 พระวรราชปิตา เจ้าผู้ครองนครเขื่อนขันธ์กาบแก้วบัวบาน (หนองบัวลุ่มภู) พระโอรสของเจ้าอุปราชนอง ปฐมราชวงศ์แสนทิพย์นาบัว ทรงมีรับสั่งให้ท้าวคำสู ท้าวคำขุย ท้าวคำสิงห์ พร้อมญาติวงศาลงมาหาทำเลที่ตั้งบ้านเมืองบริเวณดงผีสิงห์ และตั้งบ้านเมืองขี้นนามว่า บ้านสิงห์ท่าบ้านสิงห์โคก
พ.ศ. 2315 พระวรราชภักดี ท้าวฝ่ายหน้า ท้าวคำผง ท้าวทิดพรหม และท้าวก่ำ ได้หนีราชภัยสงครามลงมาหวังจะไปอาศัยอยู่กับเจ้าผู้ครองนครจำปาศักดิ์ แต่ก็ได้พาไพร่พลแวะพักอยู่ที่บ้านสิงห์ท่าบ้านสิงห์โคกด้วยเช่นกัน
พ.ศ. 2357 พระบาทสมเด็จพระพุทธเลิศหล้านภาลัยทรงยกฐานะบ้านสิงห์ท่าขึ้นเป็น "เมืองยศสุนทร" ขึ้นตรงต่อกรุงเทพมหานคร ให้ราชวงศ์สิงห์เป็นเจ้าผู้ครองเมืองในราชทินนามที่พระสุนทรราชวงศา
พ.ศ. 2443 ได้รวมเข้าอยู่ในบริเวณอุบลราชธานี แล้วแบ่งเป็น 2 อำเภอ เรียกอำเภออุทัยยะโสธร และ อำเภอปจิมยะโสธร ปี พ.ศ. 2450 เมืองยโสธรถูกยุบลงเพื่อรวมกับจังหวัดอุบลราชธานี
พ.ศ. 2453 ทางการได้ย้ายอำเภออุทัยยะโสธรไปตั้งที่ตำบลลุมพุก และภายหลังเปลี่ยนชื่อเป็นอำเภอคำเขื่อนแก้ว ส่วนอำเภอปจิมยะโสธรซึ่งตั้งอำเภออยู่ในเมืองต่อมาเปลี่ยนชื่อเป็น อำเภอยะโสธร ในพ.ศ. 2456
พ.ศ. 2515 ได้มีการจัดตั้งจังหวัดยโสธรโดยประกาศคณะปฏิวัติฉบับที่ 70 ลงวันที่ 6 กุมภาพันธ์ โดยแยกอำเภอยโสธร อำเภอคำเขื่อนแก้ว อำเภอมหาชนะชัย อำเภอป่าติ้ว อำเภอเลิงนกทา และอำเภอกุดชุมออกจากจังหวัดอุบลราชธานี เพื่อรวมกันเป็นจังหวัดยโสธรตั้งแต่วันที่ 1 มีนาคม พ.ศ. 2515 และเป็นกำเนิด อำเภอเมืองยโสธร ในปัจจุบัน
การปกครองส่วนภูมิภาค
อำเภอเมืองยโสธรแบ่งพื้นที่การปกครองออกเป็น 18 ตำบล 190 หมู่บ้าน ได้แก่
รายพระนามพระประมุขทิเบต
ราชวงศ์ยาร์ลุง
ต้นราชวงศ์คือยาชีแจ็นโป และได้กลายเป็นจักรวรรดิทิเบตตั้งแต่ในสมัยของซงแจ็นกัมโป
ราชวงศ์ฮอชูด
เป็นราชวงศ์ของชาวมองโกลที่เข้ามาปกครองทิเบตตั้งแต่ปี 1642 ต่อจากราชวงศ์จังปา และล่มสลายลงในปี 1717
องค์ทะไลลามะ
ตั้งแต่อดีตจนถึงปัจจุบัน มีองค์ทะไลลามะทั้งหมด 14 องค์ โดย 2 พระองค์แรกเกิดจากการสถาปนาย้อนหลังขององค์ทะไลลามะ องค์ที่ 3 ส่วนทะไลลามะพระองค์แรกที่มีอำนาจเหนือทิเบตอย่างแท้จริงคือทะไลลามะ องค์ที่ 5
โรงเรียนทหารอากาศอนุสรณ์
โรงเรียนทหารอากาศอนุสรณ์ ก่อตั้งโดยกองบิน 4 เดิมชื่อ "โรงเรียนทหารอากาศบำรุง" และได้โอนจากกองทัพอากาศให้กับกรมสามัญศึกษา กระทรวงศึกษาธิการ เมื่อวันที่ 26 มกราคม พ.ศ. 2520 และเปลี่ยนชื่อเป็น "โรงเรียนทหารอากาศอนุสรณ์" ในเนื้อที่ 70 ไร่ โดยได้รับการอุปถัมภ์จากกองบิน 4
ปลาม่อน
ปลาม่อน หรือ ปลามอน หรือ ปลาม่ำ เป็นปลาน้ำจืดในสกุล Scaphiodonichthys ในวงศ์ปลาตะเพียน (Cyprinidae) มีลักษณะที่สำคัญ คือ ครีบหลังมีก้านครีบเดี่ยวที่ขอบจักเป็นฟันเลื่อย และมีก้านครีบแขนง 7-12 ก้าน ครีบท้องมีก้านครีบแขนง 8 ก้าน ปากล่างบางคล้ายเล็บมือมนุษย์ จะงอยปากทู่ ปากเล็ก มุมปากอยู่ด้านหน้านัยน์ตา
โดยคำว่า Scaphiodonichthys (/สะ-แค-ฟิ-โอ-ดอน-ทิค-ทีส/) เป็นภาษากรีก skaphe (σκάφος) หมายถึง "เรือ" odous (οδούς) หมายถึง "ฟัน" และ ichthys (Ιχθύς) หมายถึง "ปลา"
จำแนกออกได้เป็น 3 ชนิด พบกระจายพันธุ์ในภูมิภาคเอเชียตะวันออกเฉียงใต้ในส่วนที่เป็นแผ่นดินใหญ่และจีนตอนล่าง
เจ้าหญิงมารี อันโทอาเน็ทเทอแห่งชวาทซ์บวร์ค
เสกสมรส
เจ้าหญิงมารี อันโทอาเน็ทเทอแห่งชวาทซ์บวร์ค ทรงเสกสมรสกับ ฟรีดริช มักนุส เคานต์ที่ 5 แห่งซาล์ม-วิลเดนเฟลส์ เมื่อวันที่ 4 มกราคม 2468 ณ ดินแดนวิลเดนเฟลส์ ดินแดนในปกครองของพระสวามี มีพระบุตรดังนี้
เมื่อวันที่ 21 เมษายน 2439 พระบิดาของพระองค์ ได้รับการยอมรับว่าเป็นเจ้านายชั้นเจ้าชายอย่างถูกต้องจากสมาชิกพระราชวงศ์ชวาร์ซแบร์ก ซึ่งก่อนหน้านั้น เป็นที่ถกเถียงกันจากการเสกสมรสของพระบิดาและพระมารดา โดยภายหลังการสิ้นพระชนม์ลงของ ฟรีดริช กุนเธอร์ เจ้าชายแห่งชวาทซ์บวร์ค พระอนุชาของพระองค์ ก็เป็นอันสิ้นสุดของราชวงศ์ชวาร์ซแบร์ก เพราะอนุชาของพระองค์ เสกสมรส แต่ไม่มีพระบุตร
เจ้าหญิงมารี อันโทอาเน็ทเทอแห่งชวาทซ์บวร์ค สิ้นพระชนม์ลงเมื่อวันที่ 4 พฤศจิกายน พ.ศ. 2527 สิริพระชันษา 86 ปี
ประเทศอันดอร์ราในโอลิมปิก
ประเทศอันดอร์รา เข้าร่วมการแข่งขันกีฬาโอลิมปิกครั้งแรกในปี ค.ศ. 1976 พวกเขาเข้าร่วมการแข่งขันทุกครั้งตั้งแต่เข้าร่วมครั้งแรก พวกเขายังปรากฏตัวในการแข่งขันกีฬาโอลิมปิกฤดูหนาวทุกครั้งตั้งแต่ปี ค.ศ. 1976
คณะกรรมการโอลิมปิกอันดอร์ราเป็นตัวแทนประเทศมาตั้งแต่ปี ค.ศ. 1976
นิวคาสเซิลอะพอนไทน์
สัญลักษณ์ที่สำคัญของเมืองได้แก่ นิวคาสเซิลบราวน์เอล เบียร์ชื่อดังของเมือง สโมสรฟุตบอลนิวคาสเซิลยูไนเต็ด สโมสรฟุตบอลในพรีเมียร์ลีก และสะพานไทน์ นอกจากนี้ได้มีการจัดการแข่งขันฮาล์ฟมาราธอนในชื่อ เกรตนอร์ธรันตั้งแต่ปี ค.ศ. 1981
นิวคาสเซิลมีจำนวนประชากรเป็นอันดับที่ 20 ของประเทศ
สถาบันศึกษาที่สำคัญของเมืองได้แก่ มหาวิทยาลัยนิวคาสเซิล และ มหาวิทยาลัยนอร์ททัมเบรียนิวคาสเซิล
เมืองพี่น้อง
นิวคาสเซิลอะพอนไทน์เป็นเมืองพี่น้องกับเมืองดังนี้: